A. HAUSENBERG & KO  1926?-1929  raadiod ?-1928/29-?  Tartu, Suurturg 16 (1926?-1927) - Suurturg 5 (1927-1929)      Hooaeg 1928/29   november 1928: ... raadioaparaate valmistab äri ise väljamaalt sissetoodud osadest ...    1918. aastal ostsid K. Sersant, A. Hausenberg ja G. F. Liblik seniselt omanikult ära tema 1900. aastal asutatud äri H. W. Weckram (hiljem asutas too aga samanimelise äri ilmselt uuesti, vt H. W. Weckram).  Uus firma Sersant, Liblik & Hausenberg jagunes mõne aja pärast aga kolmeks iseseisvaks äriks. Esmalt eraldus Liblik ja asutas omanimelise äri. Seejärel lahkus arvatavasti 1926. aastal allesjäänud firmast K. Sersant & A. Hausenberg teine osanik, asutades samuti omanimelise tehnikaäri A.  Hausenberg & Ko.  Arnold Hausenberg tegeles peamiselt elektri- ja raadiokaupade müügiga, lisaks kauples fototarvete, jalgrataste ja muu sarnasega. 1929. aastal sattus tema äri raskustesse, sama aasta 30. detsembril müüdi oksjonil suurem osa äris asunud kaubast. 1930. aasta oktoobris tunnistas rahukogu A. Hausenbergi maksujõuetuks ja ta võeti vahi alla.  Vt K. Sersant & A. Hausenberg